نايمين ولا ايه؟ يلا يا اخواني فلان تفرقكم هزا الشيطان يا اخواني اجتمعوا يعني بصوا اللي هيسند على الحيطة اللي ضهره تعبان زيي بس. اللي ضهره مش تعبان ما يسندش على الحيط. ابو حميد طارق تعبان؟ طب
تعال يا راجل يا طيب تعال جنبي الحمد لله وكفى وصلاة وسلاما على عباده الذين اصطفى اما بعد. فمرحبا بكم اخواني واحبابي في الله. آآ يعني طبعا الوضع النهاردة اه يعني ايه اه اه اخوانا اللي جايين من القاهرة اللي تبع العمرة ربنا يبارك فيهم وربنا يحفزهم. اه الراجل الطيب الرجالة اللي تبعنا يعني واخوانا في ويتو الله
الكويت والله. يعني شبكة ويت والله العالمية طبعا يعني تدفعوا كم بس؟ نشر الهدية؟ نشر طيب خلاص شبكة نشر الهداية برضه شبكة ما شاء الله يعني مش قليلة يعني. الحمد
لو اخوانا كلنا اهل سنة ربنا يحفظهم ويبارك فيهم يا رب. وينفع بهم اللهم امين يا رب. واخوانا وحبايبنا كلهم جميعا ربنا يبارك فيكم. والواحد والله يا اخواني بيوم نظره من النظر للاخواني. يعني الواحد بينزر لاخوانه كده بيتعبد كده ان هو ايه يعني يعيش مع معاني الحب في الله وهو بينزر في وجوه اخوانه. وبيعتبر ان هزه اللحزات
يعني اسعد لحزات في الدنيا. واحنا قاعدين مع بعض كده ايه في جلسات صفاء؟ جلسات بسيطة. جلسات هادية. يعني سبحان الله العظيم. هي ديت. يعني هي دي الجنة اللي في الدنيا
يوجد في الدنيا من الجنة الا الوجوه الطيبة بتاعة الاخوة بس. يعني السجاجيد دي مش هنلاقيها في الجنة. شوية القماش ده الجنة يبقى فيها اقوى حاجات تانية بقى وسندس وحاجات تانية. الطوب والزلط ده مش هنلاقيه في الجنة. الجنة يعني ملقطوها المسك بقى وطوبة دهب وطوبة وفضة وكمان دهب وفضة الجنة. ولكن الحاجة
واحدة اللي تلاقيها في الجنة هي الصالحين. الحاجة الوحيدة اللي موجودة في الدنيا وهتلاقيها في الجنة هي الصالحين. ونحسبكم الله حسيبكم من الصالحين. اخواني في الله يعني احنا دلوقتي في
موقف آآ آآ الاستعداد للعمرة التربوية وفي الحقيقة ان اللي بيتجهز للعمرة او بيتجهز للعمل الديني دول بيبقوا الصفوة دول بيبقوا الخلاصة يعني ممكن تلاقي مسلا ايه الاف طالعين مسلا العمرات ولكن مين اللي يفكر انه يستعد؟ معظم الناس عندها العمرة ايه هروح اعمل عمرة حلوة وبعد كده اشم هوا
الكعبة واعمل شوبينج من مولات الحرم برضو بالمرة وايه والجو يبقى جميل والدنيا حلوة. انما اللي بيستعد ده واخد الموضوع رسالة ده حياة او موت. انا لازم ارجع غير ما رحت. انا لازم ارجع متغير. بس انا مش هاقدر اعلي من غير اساس. عشان كده احنا بنتكلم النهاردة عن قضية الاساس يا اخواني في الله. لو العمرة
مهما كانت لكن بنيت من غير اساس هنبقى عاملين زي رمضان. اللي بيدخل يجتهد في رمضان ولكن ما عندوش اساس عبادة كان قبل رمضان موجود. ليلة واحد شوال ما فيش قيام ما فيش
الوتر ما فيش عبادة ليه ؟ لان رمضان عمارة برج كبير اتبنى من غير اساس. اول فتنة بعد رمضان وقعت العمارة. ليه ؟ والعياذ بالله لاني ما كنش فيه اساس عشان كده هنتكلم الليلة عن مفهوم خطير جدا في التربية وهو مفهوم خطوة اولى التزام. مفهوم في غاية الخطورة. خط احمر
لدينك يا اخواني في الله احنا تهنا في التزامنا كتير. بسبب ان احنا ما لقناش خط سير. احنا تهنا في التزامنا وضاع سنين مننا في التزامنا بسبب ان ما حد ما فهمناش خط سير في الطريق الى الله. فممكن اخ وقف في معصية سر مش عارف يتعامل معها ازاي. عايش محبط عايش محطم
نفسه انه يسيب الالتزام عشان يتخلص من العزاب النفسي اللي هو فيه. حاسس انه منافق. كل ما حد يتكلم قدامه عن الدعوة يقول دعوة ايه! ده انا اصلا ده انا ده انا انسان
ازاي يبقى لي في الدعوة وانا بهذا النفاق؟ رغم ان مشكلة معاصي السر مشكلة. يعني عند معظم الناس في جميع العصور. بل عند كثير جدا من صالحين ومشكلة لها تعامل شرعي. يبقى القصر الكبير مفتاح الباب بتاعه ممكن يبقى قد عقلتين صابع. المشكلة الكبيرة ممكن يكون حلها
حاجة بسيطة ولكن غياب التربية وغياب التوجيه بيخلي اصغر مشكلة تقابلك في طريقك الى الله. تعطلك سنتين تلاتة عن طريقك الى الله تخيل بقى اما مشكلة في بيتك بعد التزامك. او مشكلة بين واحد وزوجته بعد التزامه. او مشكلة في الجمع بين الدين والدنيا ازاي بعد التزامك؟ او مشكلة في معصية سر الصلاة
مرت معك بعد التزامك. او مشكلة يا اخواني في الله غياب التربية مدمرنا واحنا مش حاسين. غياب المرحلة الاولى اللي احنا بنسميها سنة اولى التزام او بداية الهداية غياب المرحلة الاولى دي من حياة الملتزمين مدمرهم. محول الملتزمين والملتزمات الى ملتزمين مبتسرين
عارف المولود المبتسر اللي اتولد ست شهور ولا سبع شهور. فمولود جميع اعضائه ناقصة. هو حقيقة بيوأوأ زي اي مولود ولكن هو ناقص مش قادر انه يبقى انسان يعيش طبيعي. اهو ده اللي بيحصل دلوقتي ملتزمين مبتسرين. ملتزمات مبتسرات. هو خلاص عارف لما كانوا بيتريقوا على الدستور يقول لك
الاسطور اتسلق. مسلا ده كلام العلمانيين يعني. اهو ملتزم يا هتقدر تقول كده ايه اتسلق. ملتزم ما استواش. ملتزم ما اترباش على نار هادية ملتزم محطوطينش ايمانيا. ملتزم ما دخلش في حضانة تربوية حقيقية. فلما ينزل في الدين يشتغل في الدعوة اشتغل وهو ما اترباش. يعمل مشاكل
لما يرجع الدنيا يرجع الدنيا وهو ما اترباش. يعمل مشاكل. فسواء نزل دين او رجع دنيا من غير تربية. غياب سنة اولى التزام غياب مرحلة التربية في حياة كل ملتزم مننا. مهما قعدنا نتكلم عن الخساير. اللي احنا خسرانين بسبب غياب هذه المرحلة. لن نستطيع احصاءها
لو قعدنا شهر نتكلم الوقتي احنا خسرنا قد ايه بسبب غياب التربية لو قعدنا شهر مش هنحصي الخسائر. اخواني في الله اي اخت ملتزمة الوقتي شغالة في جمعية خيرية وشغالة في نشاط دعوي مسلا جولات او حاجة وشغالة في تحفيظ قرآن وبتاخد آآ سند آآ حفص عن عاصم وبتاع وتروح
احضر قرآن وبتحفز وبتحضر الدروس اول ما بتتجوز سلاح دمار شامل في حياة الاخوات. كل حاجة في ديننا بتنهار. ليه هو لو كان فيه تربية حقيقية يا اخواني في الله لو كانت عارفة يعني واحد هيقول لك طب وهي تعمل ايه؟ ما هي اتجوزت هتكمل ازاي؟ هاقول له دي لو كانت بتشتغل في وزيفة حكومية بتقبض
الف جنيه في الشهر. هتعمل ايه ؟ هتاخد اجازة اسبوعين او شهر وهترجع تاني بعد الجواز. طب الوزيفة اللي بتؤدي للفردوس الاعلى. طب ده سببه ايه ؟ انا عايز تقارن ما بين مشاهد الفجوة بينها هائلة. ما بين مشهد اخت دلوقتي ملتزمة وكانت شغالة في الدعوة. اول ما اتجوزت انهار كل حاجة
حياتها خلاص نشوفها بعد عشرين سنة وما بين اسماء بنت ابي بكر اللي اللي اسماء بنت ابي بكر اللي واقف الشهر التاسع حمل في الشهر التاسع وجوزها مسافر الزبير ابن العوام في تجارة في الشام. تطلع الجبل ساعة ونص وهي في الشهر التاسع. كل يوم تودي الاكل للنبي عليه الصلاة والسلام. وبعد
فتتم المهمة تهاجر خمسمية كيلو للمدينة المنورة. وتولد عبدالله بن الزبير على باب المدينة. ليه؟ ايه الفرق بين دي وبين دي؟ ان دي خدت تربية ودي ما خدتش تربية هو ده الفرق. الفرق كلمة تربية. الفرق ما بين جعفر بن ابي طالب. اللي خد بضع وتسعين طعنة في غزوة في غزوة
مؤتة في صحيح البخاري اتقتل وقع من طوله بعد خمسة وتسعين طعنة. يعني بضعه تسعين طعنة. وقع من طوله بعد بضعة وتسعين طعنة. تخيل واحد فتح رشاش الي بعد خمسة وتسعين طلقة وقعت من طولك. يعني عند الطلقة الاربعة وتسعين لسة ماسك السيف وبتحارب. ده ايه ده! ايه العزيمة دي! وتعال
اشوف اي اخ دلوقتي اي انشغال دنيوي يضيع له التزامه. اي انشغال اي فتنة تعال شف الاخوة عند المفارق الاساسية في الحياة اخطر اختيارات في حياة اي ملتزم ايه؟ هيتجوز مين؟ لانه لو اتجوز واحدة مش ملتزمة وهي لو قبلت واحد مش ملتزم ما انتاش عارف هيحصل ايه بعد كده. هيشتغل ايه؟ لانه لو ساب بيقتل ايمان وراح
كل وظيفة في بلد تانية او مكان تاني ما فيش فيها بيئة ايمان عامل بالزبط زي جنين قاموا جايبين مقص وقاطعين الحبل السري اللي رابطه بالرحم بالزبط الملتزم اللي هيبعد عن البيئة دي البيئة اللي فيها اللي بيوجهوه وفيها اللي بيتعرف عليهم وياخدوا ايدينهم في ايدين بعض في طريق الى الله
لازم اللي هيبعد عن بيت الايمان بالزبط زي الجنين اللي قطعه بسكينة الحبل السري عنه في الرحم. خلاص ضاع. فالمفرق بتاع الجواز بتاعها يشتغل ايه؟ المفرق بتاعها يسكن فين؟ ربنا بيقول واجعلوا بيوتكم ايه؟ ها؟ قبلة اي قبالة بعضها البعض
تستطيعوا ان تجتمعوا. تخيل ده من اقوال المفسرين ان ربنا بيقول لك حتى مكان سكنك يبقى وسط الاخوة. لما تيجي تتجوز وتشوف سكن شف مكان الاخوة ساكنة فيه. شف مكان جنب مسجد نشيط ليه؟ لانك لو قطعت عن نفسك بيت الايمان انت بتضيع البنية الاساسية بتاعة التزامك ايه
اخواني في الله الملتزم الوقتي وهو جوة الجامع ناجح. يسمع كلام مسلا عن الدار الاخرة. الله! انا اتأسرت جدا يقوم الامام يصلي العشاء يكلمنا بقى يقرأ سورة يقوم يبكي ناجح ناجح ده كله نجاح. ما الخشوع نجاح في الدرس والخشوع في الصلاة نجاح. وحضن اخوه اني احبك في الله نجاح. كل ده نجاح
من باب المسجد يبدأ الفشل. يبدأ الفشل في كل حاجة. ولد واقف مع بنت. وبنت منظرها مش كويس. والواد شكله يعني يعني شكله مش طب اعمل ايه مش عارف اغير منكر فاشل فاشل اني اتعامل مع المنكرات ركب ميكروباص او تاكسي مشغل اغاني اعمل ايه مش عارف اعمل ايه قاعد يا عيني
في عزاب نفسي طول المواصلة ومش عارف يعمل ايه. فاشل في انه يتعامل مع المنكر. ما تعلمش رغم انها قضايا بسيطة جدا. يروح بيته. اخته مشغلة قناة كزا وبيسمع كليب كزا ولا داخل على النت على موقع كزا ووالده قاعد بيدخن في الصالة ووالدته مش عارف يعمل ايه ييجي يتكلم يومه عليه فاشل
نغير الوضع الداخلي او حتى يتعامل معه. تعامل سليم. ينزل الكلية بتاعته. يقف مع اصحابه اصحابه قاعدين يتكلموا في الدنيا. نفسه ياخد الحوار يخليه دين. مش عارف يخليه دين مش عارف يعمل ايه واقف عاجز بيتقطع من جواه وما حدش حاسس انه بيتقطع من جواه. يحضر المحاضرة يقعد يبص للدكتور كده يا نهار اسود! ده الكلام ده
مزاكرة كتير جدا. طب اعمل ايه؟ دين ولا دنيا مزاكرة ولا عبادة؟ قيام ولا دعوة؟ مش عارف يجمع ما بين الدنيا والدين ازاي. رغم ان كل دي كل دي زي ما بقول لكم القصر الكبير مفتاحه قد عقلتين صابع. كل دي مشاكل حلها بسيط. ولكن يقع غصب عنه يشوف اي منظر ولا حاجة
السور يقوم واقع في معصية سر يحبط انا ضايع انا محطم انا ما اعرفش اعمل حاجة. فاشل في التعامل مع الوقعات اللي في وسط الطريق. يبقى اذا يا اخواني الوقتي
في نمازج الملتزمين. جوة الجامع ناجح في كل حاجة. ناجح يسمع درس. نجى يخشع في صلاة. ناجح يسلم على اخوه. ناجح انه يضحك مع اخوانه. اول ما يخرج برة الجامع فاشل لا عارف يتعامل مع المنكرات ولا مع الواقع ولا مع الدنيا ولا والنتيجة انه يا اما يبقى ملتزم انعزال ما لوش دعوة بحاجة
لما يدوب ويضيع دينه وسط الدنيا اللي برة السبب في ده انه ما تأهلش هنا المفروض انك تدخل هنا تتأهل. المفروض انك كلية تجارة جامعة المنصورة واللي في الجارة جامعة امريكية مسلا. اللي في الجارة جامعة المنصورة يقعدوا يحشوه مود مواد مواد. وفي الاخر يتخرج يروح شركة
اشتغل انت يا ابني معك مش عارف دورة ايه؟ لا والله. طب معك مش عارف لغة ايه؟ لا والله. طب خدت دورات في كزا؟ لا والله. رح يا ابني انت قدامك اربع سنين تاخد دورات عشان تتأهل
اللي سوق العمل. انما بقى في جامعة امريكية بيدوا له ان سوق العمل محتاجه. فاول ما بيخرج تاني يوم يروح لاكبر شركة عالمية. معك ايه؟ كزا وكزا وكزا اتفضل يا ابني انت تنفع مدير في كزا. ده انت تنفع رئيس قسم في كزا. ده انت تنفع تمسك مهمة كزا. اهلوه لسوق العمل. التربية انك من وانت جوة الجامع تتأهل للحياة مرة
انك من وانت جوة الجامع تعرف انت هتخرج تعمل ايه. انت هتخرج تتعامل مع الحياة ازاي ؟ قضية والا هنفضل يا اخواني في هذه الحالة من التسرب الالتزامي تلاقي الاخ جاي لك يقول لك انا اول التزامي كنت مولع من السخونية. كنت متحمس كنت نفسي اكسر الدنيا. انا الوقتي عدت بارد
انا الوقت عاد ما ليش دعوة بحاجة. انا الوقت الفجر بيضيع علي عادي. كنت زمان اصحى افتح عيني وانا في السرير مفزوع. احسن. اسمع ان الفجر راح علي اموت فيها. الوقتي اقوم هو الضهر ادن ولا ما ادنش اصلا. لقوا الفجر والضهر راحوا خلاص مش مشكلة ولا كأن في حاجة. الصلاة عدت من
الخشوع كنت اول التزامي اخشع ازاي في الصلاة؟ وازاي احج مع الصلاة؟ الوقتي ولا انا عارف انا صليت كم ركعة اصلا ولا في دماغي. كنت اول القرآن وازاي يبني علاقة مع القرآن وازاي اعيش مع معاني القرآن. الوقت ما افتحش المصحف ولا في دماغي. داب يا اخواني التسرب الالتزام
يا اخواني في الله غياب التربية وصلنا لفين ؟ غياب التربية وصلنا لدرجة حسني مبارك الشعب عمل عليه سورة لما البطالة وصلت اتنين وعشرين في المية. نسبة البطالة الدينية العطلانين البطالين في الدين اللي لا وقفتوا الوقتي قلت له انت وزيفتك ايه في الدين
يا ابني انت واقف على صغر ايه في الدين؟ انت مشترك في مشروع ايه في الدين؟ انت بتعمل ايه في الدين؟ اكتر من خمسة وتسعين في المية يقول لك انا ما ليش وظيفة. انا عاطل في الدين. انا ممكن اكون في
بطاقة مكتوب وظيفة دنيوية فاخرة وفي الدين ما عنديش وظيفة ما عنديش حاجة اعملها. يبقى اذا احنا عندنا بطالة دينية خطيرة. عندنا نسبة خطيرة عندنا باختصار التزامي تقعد مع الملتزم ها تشوف مهاراته الدينية. شغال في الدعوة يا ابني لأ. طب قيام الليل؟ لا والله. طب حفظت القرآن؟ لا. طب انت بتقعد جلسة ضحى
لأ طب تكبيرة الاحرام ما فيش الكلام ده تكبيرة احرام مين ؟ انا بلحق الركعة التالتة او الرابعة يا اما جماعة تانية يا اما ما بنزلش اصلي في الجامع. طب يا ابني انت ملتزم بقى لك قد ايه ؟ خمس سنين
طب يا حبيبي يا خالد ابن الوليد بعد اربع شهور من التزامه من اسلامه كان رافع راية في مؤتة ومسك تسع سيوف اتكسروا في ايديه ووقف راجل ايه يا ابني اللي مخليك كده ليه التأخر في عمرك الالتزامي ده؟ انت السنين بتاعتك دي لو كان واحد اتربى كان كان زمانه وصل لفين؟ يبقى ازا يا اخوان
في الله نحن امام مشكلة حقيقية وزي ما قلت لكم في الاول مهما حسبنا كمية الخسائر اللي بيخسرها اي ملتزم ما ترباش في اول التزامه مهما حسمناها عمرها ما نقدر نحصل خساير. عمرنا حتى الملتزم اللي نزل يشتغل في الواقع بس
وهو مش متربي. غير جاء من اقصى المدينة رجل يسعى. رجل قبل ما ربنا يقول رجل ويسعى. وقبل ما يقول اللي دخل واتقتل في سبيل الدعوة الى الله قال من اقصى المدينة ده جاي من عملية تربية. ده كان في خلوة مع الله. ده كان بيتربى. اما نزل الواقع عمل ايه؟ الفجوة هائلة اخواني في الله. الفجوة هائلة
ما بين اللي اتربى واللي ما اترباش. سواء ده نزل الدنيا او ده نزل الدنيا او ده اشتغل في الدين او ده اشتغل في الدين. الفجوة هائلة. ولازم نبدأ نشوف
نعمل ايه؟ عشان كده النهاردة تحسوا اللي معنا في اليوم التربوي اللي فات واللي معنا في اليوم التربوي النهاردة يلاقوا مسلا ايه؟ اليوم التربوي مسلا كان مسلا خشوع في الصلاة خطوة والتزام ممكن بعض الناس
المتوقع ان انا مسلا هادي درس الخشوع في الصلاة. وبعد كده انا اللي هادي كلمة الاخوة بتاعة جلسة التعارف الديني اللي قبل المغرب. وبعد كده ادي كلمة الازكار وبعد كده آآ هفضل ادي كلمة الاذكار نص ساعة وتلات دقايق ذكر. وبعد كده درس المغرب يفاجأ ان ايه؟ لا لا لأ ده فيه ناس تانية بتدي والموضوع مش بس كلام ده فيه تلت ساعة
وبعد العشاء فيه فقرة للصلاة الانفرادية. الانفرادية. يعني ايه الانفرادية؟ يعني احنا من مشاكلنا ان كل سنة في رمضان تفضل صلي عشر ساعات كل ليلة وتخرج ليلة واحد شوال ما توترش بركعة. ليه؟ لان كل صلاة في رمضان جماعية. ما عودتش نفسك
انك تصلي لوحدك وسط الجو الجماعي ده. فاول ما بعد رمضان لقيت نفسك لوحدك خلاص انا ما باصليش غير وفيه امام صوته حلو. والناس كلها واقفة وبنشد بعض عشان نصلي
لو انت وسط المجموعة اتعودت انك تصلي انفرادي زي ما هنعمل النهاردة ان شاء الله. لو انت وسط المجموعة اتعلمت انك تقعد تلت ساعة تزكر الله لوحدك مش قضية ان احنا قاعدين نتكلم عن الذكر وبعد كده تخرج تلاقي نفسك مش عارف تطبق كل الكلام اللي سمعته. اللي بنعمله دلوقتي يا جماعة ان احنا بنحاول يكون فيه كلام عملي
التربية. ليه ؟ لان الوقتي التربية. اه هتجي لي بعدها عايزك تتابعني متابعة خاصة. طب انا هاتابعك متابعة خاصة ولا مين ولا مين ولا مين ولا مين ؟ عشان كده لازم يبقى فيه فريق
ما يبقاش فرض اللي بيتكلم ليه ؟ عشانك انت. عشان لو ده مشغول تلاقي ده فاضي. لو ده مشغول تلاقي ده تتعرف عليه. يبقى احنا بنعمل كده عشانك انت انت وفي نفس الوقت لازم تعرف ان النبي عليه الصلاة والسلام جلسة تربوية بتاعته اللي بعد العصر كل يوم كان النبي عليه الصلاة والسلام مش كلها كلام ولا
كلام. كان معظمها النبي قعد يذكر والصحابة بيذكروا حواليه. الله! طب النبي مش بيتكلم طول الوقت ليه؟ لان النبي عليه الصلاة والسلام عايز يحط الصحابة على الطريق من معه ما اقعدش اكلمك الذكر القيام القيام القيام العبادة تنزل الملك في التلت الاخير الايمانيات السواد. يلا يا حبيب قلبي
سلام عليكم. وعليكم اسامة انا مش فاضي لك. تخرج برة الجامع انا اتشحنت بس مش عارف اعمل ايه. انا عندي مشاكل مش عارف اتعامل انا انا خارج من الجامع سمعت
بس مش عارف ايه الحل العملي. اخبط راسي في الحيطة بقى وخلاص ويبدأ الاحباط وسط الملتزمين ينتشر وييجي الاخ يقول لك انا عندي فطور. حبيبي اللي عنده ده مش فتور ازاي ده انا بقالي شهرين تلات شهور مش قادر افتح المصحف يا حبيبي الفتور مش كده الفتور ده ان ليلة ما لكش نفس تأدي الورد بتاعك ده الفطور
امال اللي انا فيه ده ايه ده احباط. الفتور النبي عليه الصلاة والسلام عرفه ان السحابة عدت من قدام قمر. يعني يعني رب ربع ساعة. يعني طالب متفوق وما ليش نفس ازاكر النهاردة. اما انزل ولا اعمل اي حاجة ساعتين وبيفك تاني ويرجع يزاكر. امال اللي يقعد سنة ده ما لوش نفس ده محبط
ده واحد تايه ده واحد مش عارف يعمل ايه. ده واحد عايز خط سير. ده واحد عايز زي اللي بيدخل كده بالزبط في عيادة الدكتور يقوم دكتور يدي له روشتة مكتوب فيها دواء او دواين او تلاتة يقول له خد دي. ياخد الروشتة يطبقها يروح بازن الله سبحانه وتعالى. هي دي التربية يا جماعة انك انت تخرج بخطوة
عملي عشان كده ليه بنقعد نزكر ربنا جنب بعض في وسط اليوم التربوي عشان تبقى انت بدأت زكر فعلا من واحنا مع بعض. طب ليه كل واحد يصلي لوحده مسلا نص ساعة بالحق والمعارج قبل ما نمشي عشان يبقى انت فعلا قمت الليل لوحدك. ودقت لزة القيام لوحدك من
مع بعض اتشجعت انك تقدر تمارس لوحدك. هتخرج من هنا مش هتخرج تايه. وفي نفس الوقت اليوم كله بنتكلم عن نقطتين. الخشوع في الصلاة وخطوة اولى الالتزام اللي هي الدرس دهو بازن الله سبحانه وتعالى اللي هنتكلم فيه دلوقتي ليه خشوع في الصلاة لان الاخوة المعتمرة هتروح هناك الحرم الصلاة بميت الف صلاة ميت الف صلاة
انت فكرك انك هتروح تجاهد هناك في الخشوع! ده انت تبقى ضايع يا بني. يا ابني هو هناك وقت اه هو انا هاروح ارض الكنوز! لما اروح هناك ابدأ اجهز الاجهزة بتاعة
استخرج بقى الكنوز يا ابني انت لازم تبقى جاهز من هنا هناك السرحناية السرحة الواحدة بتاعة اربع تلاف سنة راحوا عليك. تلات اربع سواب صلاة راحوا عليك. ممكن ما تروحش المكان ده
طول حياتك. يبقى انت لازم من هنا تزبط قضية الخشوع في الصلاة. ليه؟ لان الصلاة هناك بميت الف. ما فيش نعم بقى. لازم القضية دي تواجهها من هنا. تاني حاجة خطوة اولى
التزام ليه ؟ عشان ترمي اساس يا ابني خطوة هو الالتزام ده. الفكرة بتاعة الليلة فكرة بسيطة جدا. الواحد شافها طول حياته. يعني ايه واحد يقول لك مسلا قم الليل. اقوم الليل قيام الليل ده عايز ساعات. قيام الليل جلسة الضحى دي اعمال ساعات
طيب واحد يقول لك ضحي في سبيل الدعوة. طب دي اعمار. ده انت بتقول لي بيع عمرك لله. طب فيه اعمال بتتعمل في دقايق لما اعملها الاول ابقى اعمل الاعمال اللي بتتعمل في ساعات. ولما اعمل الاعمال اللي بتتعمل في ساعات نبدأ نتكلم في الاعمال اللي عايزة اعمار بقى. انما انا مش
عارف اعمل الاعمال اللي بتتعمل في دقايق. واجي اقول انا محبط اني ما بقومش الليل. يا ابني يا اخواني في الله لازم طريقة تفكيرنا تتغير يعني في بحس كده يعني بعمله ان شاء الله بازن الله واخواني انا ما بحبش اعمل حاجة لوحدي اصلا. يعني الواحد مؤمن بقيمة اخوانه. قيمة عقول الناس اللي قاعدة دهيه وقيمة فهمها
قيمة انت يا ابني قيمتك كبيرة. قيمتك كبيرة والا ايه اللي مقعدنا قاعدة مسلا ايه احنا كم واحد؟ طب ما في اماكن تانية ودروس عامة ممكن بيحضر فيها الاف وبيحضر فيها حشود. ايه بقى اللي يزنقنا بقى ونقعد جلسة صغيرة ونقعد جلسة مهما كان عددها محدود. يا ابني لان انت مستقبل الدعوة دي. اللهم ان تهلك هذه
اصاب فلن تعبد في الارض. القضية مش قضية عدد يا جماعة. القضية قضية مين هيشيل الدين بكرة؟ واني خفت الموالي من ورائي. مين اللي هيليني في حمل امر الدعوة ده ده كلمة يعني اللي هي الاية. مين اللي هيشيل ورايا لو انا مت؟ اهو بالزبط كده. لو الوقتي احنا قاعدين خايفين لو شيوخنا ماتوا. مين اللي هيشيل وراهم؟ لأ
انتم مستقبل الدعوة يا جماعة. انت في امانة في رقبتك تجاه دينك. عشان كده لازم نشتغل صح. البحس اللي كنت باتكلم عليه اسمه صناعة العقلية الالتزام يعني ايه صناعة العقلية؟ يعني عايزين يا جماعة يبقى عندنا مخ في التعامل مع الدين
عايزين نفهم الاخ داخل قال عايز اقوم الليل طب يا ابني بس بالراحة بالراحة انت بتوتر لأ طب ازا كان الوتر اللي بيتاخد في خمس دقايق ما بتعملوش هتصلي في ساعتين ازاي
يا ابني خد سلمة سلمة. خدها واحدة واحدة. يا اخواني في الله. يعني تلاقي الاخ مسلا عايز يحفظ قرآن يحفز عايز احفز جزء في الاسبوع فيحفز اول اسبوع جزء. تاني اسبوع حزب. تالت اسبوع ما يحفزش. احبط انه ما هوش نافع يقعد خمس سنين ما يحفزش قرآن. يا ابني ايه؟ ما
منا اخواني استغفر الله. ايه الغباء ده ايه الغباء ده! يا ابني ما تحفز ربع في الاسبوع! هتقعد لك خمس ست شهور هتحفز لك يوم تلات اربع تجزاء! وبعد كده هيبقى عودك ميتن
في حفز القرآن هتحفظ لك جزئين في الاسبوع بعد كده. يا ابني خلي دايما اول خطوة اسهل خطوة. اخواني في لما بنيجي نسوق عربية زي ما قلت لاخوانكم لما بنيجي نسوق عربية هنعلم واحد عربية تعال يا حبيب قلبي. العربية دي بتاعتك اه هتسوق اه رقم واحد ها هتقوم
منور الفتيس. اه اللي معه اللي عنده عربية بقى يفهم الكلام ده. انا واللي اتعلمت شوية يفهم الكلام. منور الفتيس. رقم اتنين تحط المفتاح في وتدور المفتاح. رقم تلاتة تحط رجلك الشمال على الدبرياش. وتقوم جايب الاول بالفتيس. رقم اربعة تبدأ بقى تشيل رجلك الشمال من عند
واحدة واحدة وتحط رجلك اليمين على البنزين واحدة واحدة. العربية طلعت الف مبروك عرفت تطلع العربية. بعرف اعلم سواقة عربيات انفع؟ فهمت مني حاجة؟ الحمد لله. جه واحد بقى قام واقف ساكت وهو بيتعلم السواقة كده قاعد ساكت فيه واحد اللي بيعلمه بيقول له فيه ايه ؟ قال له لأ انا
عندي فكرة جديدة بقى لسواقة العربيات. يا ابني ما عدش ينفع. يا ابني السكة دي كده. لا تجادل ولا تناقش يا اخ علي. هو كان اسمه الراقي علي. ولا كان
اسمه ايه ؟ يا ابني دي كده. ده خط سيرها كده. ما فيش بس انا زكي وبفهم زكاءك يا حبيبي طلعه حرفنة بقى. اعمل خمسات واطلع امريكان واعمل غرز ده زكاءك بقى ومهارتك. انما يا ابني تدوير العربية طريقته كده. ما فيش حاجة اسمها انك انت تتناقش فيها. او تجادل فيها
عملوا العربية دي قالوا ان العربية دي ما لهاش غير الطريقة دي في التدوين. هو ده الدين يا جماعة خط سير. الدين ده خط سير مش بمزاجنا. مشينا اغنى فيه ملتزمين دخلوا الالتزام على انه مستشفى نفسي. انا داخل ارتاح. لأ انت داخل تتعب. انا لا نضيع ايه ها؟ اجر. يعني ايه اجر يعني انت
يعني انا الوقتي وانا بتكلم في الدرس ده انا اجير عند ربنا. واجرتي على الدرس ده هاخدها من ربنا سبحانه وتعالى. وانت اجير وهتخرج تشتغل عند ربنا وانت قاعد دلوقتي بتشتغل عند ربنا وبتحي عبادة في الارض. يا اخوانا ما هو اجر دي يعني احنا اجراء. اجراء احنا في عقد ايجارة. عقد
ايجار انك اجير لربنا بتنصر دين ربنا وربنا بيعطيك اجرك. يبقى ازا فيه ملتزم فاكرها مستشفى نفسي. فيه ملتزم تاني فاكرها قهوة. هو كان بيقعد على القهوة قبل الالتزام فدخل الدين نفسي يقعد على القهوة بس عيب. فقلب الدين قهوة بقى. يمشي بدماغه ويعملها بدماغه. يا ابني مش كده. يا حبيبي ده طريق مرسوم
من الف وربعميت سنة مرسوم النبي عليه الصلاة والسلام رسمه للصحابة تيجي تقول الملتزم كيف ادبن كيف ارتقي؟ كيف اتطور اللي احنا هنحاول نعمله مع بعض ان شاء الله بازن الله
واللي العمرة التروية كانت بدايته هزه العمرة التربوية ان احنا هنبدأ خط سير في الطريق الى الله. خط سير عملي. كل مرة نخرج من مع بعض ان شاء الله ده اليوم
والتاني للسنة للعمرة. الخميس الجاي ان شاء الله اليوم التربوي التالت. بازن الله سبحانه وتعالى. وبعد العمرة بقى غالبا بازن الله هيبقى فيه يوم تربوي سابت. يعني ايه فيه آآ آآ يعني بيت من بيوت الله هيبقى يوم تربوي سابت بقى. بدل درس سابت يوم تربوي سابت جواه درس. ولكن احنا الوقتي الايام التربوية اللي بنستعد بها للعمر
عايزين نبدأ نتكلم عن نقطة من النقاط الخطيرة يا اخواني في الله في التربية وهي نقطة يعني ايه كاصطلاح مصكوك كده يعني ايه؟ يعني يعني اسم احنا لنا الاعمال ما لناش الاسم. ولكن كل حاجة لما بتتسمى اسم نقدر نفهمها. اسمعوا
خطوة اولى التزام. خطوة اولى التزام. يعني ايه خطوة اولى؟ يعني انا عايزك تطبق دلوقتي. الوقت بقى على العمرة قد ايه؟ باقي العمر عشر تيام. انا عايز الجدول ده لعشر تيام تجتهد فيه. الجدول الصغير ده ما استقلش به. الجدول ده البنية الاساسية للالتزام. الجدول
ده زي رمي عواميد في الارض. هنعلي بعد كده عليه ان شاء الله الف دور. ولكن ده لو مش موجود الاعمال بتاعة الدقايق دي لو مش موجودة. ما تجيش بقى زعلان عشان الاعمال اللي بتتعمل
خلف ساعات نعمل ضيق الاول. نعمل دي الاول. نبدأ بخط السير السليم. ايه اعمال خطوة اولى التزام؟ اعمال خطوة اولى التزام يا في الله حاجات مبدئية انا هاقولها لكم الاول كده ببساطة فيه ناس ممكن تتوقع اه بالتأكيد جلسة ضحى وبالتأكيد اه قيام ليل وبالتأكيد ولد
الكلام ده خالص. انا قبل ما اكلمك في جلسة الضحى انا عايزك يا ابني تصلي الضحى. انت يا ابني بتصلي الضحى. كم واحد بيصلي الضحى؟ كم واحد يا جماعة لازم كل يوم يصلي ركعتين ضحى؟ على الاقل
يرفع ايده انا بتكلم بصدق بتكلم بصدق بس يوميا يعني مش اليومين دول لسة بادئ مع نشاطات العمرة لأ. هو فعلا مسلا بقى له سنة بيحافز صلاة الضحى كم واحد
واحد اتنين تلاتة اربعة خمسة ستة ستة وربع سبعة ونص الا خمسة ركعتين الضحى. يبقى انا هاجي اتكلم في جلسة الضحى الوقتي. اتكلم الاول في ركعة الضحى. طب كم واحد بيوتر قبل ما ينام؟ كم واحد بيصلي الوتر
طيب كم واحد بيحافظ على تكبيرة الاحرام؟ ده دي كارسة. عارفين تكبيرة الاحرام دي سوابها ايه حد يقدر يقول اصابة ايه بتخلي سواب الصلاة بحجة عند الله. يعني الفرق انك رايح متأخر وانك رايح ادركت تكبيرة اسمها تكبيرة الايه
ليه ؟ الاحرام طب كلمة الاحرام دي سمعناها فين قبل كده ؟ ما جتش غير في الحج وفي الصلاة. المرتين اللي عبدتين النبي عليه الصلاة والسلام قال لبيك فيهم. في الحج لبيك اللهم لبيك. ودعاء الاستفتاح
في الصلاة لبيك وسعديك. دعاء المروة عند سيدنا علي في صحيح مسلم. لبيك وسعديك والخير في يديك. والشر ليس اليك. دعاء النبي. يبقى النبي بيقول في الصلاة زي الحج وفي وفي الصلاة احرام كانك دخلت حرم. عشان كده لما كان دكتور خالد رفاعي بيكلمنا بعد العصر عن الخشوع في الصلاة. كلمنا عن
عباد ابن بشر لما اتضرب بالسهم وما رضاش يخرج ليه ؟ ده واحد يا ابني مع ربنا بحق وحقيقي. ده لقاء حقيقي بينك وبين الله. لقاء حقيقي بينك وبين الملك سبحانه وتعالى. خطوة اولى التزام آآ آآ اعمالها الحاجات الاساسية. تكبيرة الاحرام هنتكلم دلوقتي يعني ايه تكبيرة احرام
يعني ايه سوابها؟ هي مش كده؟ يعني ايه تكبيرة احرام؟ تكبيرة الاحرام دي لها قيمة تكبيرة الاحرام دي يا ابني؟ لو انت ما عملتش غيرها في حياتك انت مش هتشوف النار اصلا بازن الله سبحانه وتعالى. مش هتشوفها اصلا. انت عند ربنا هيبقى اسمك صادق. عند الله. تكبيرة الاحرام دي
احنا مش واخدين بالنا ايه تكبيرة الاحرام يعني؟ يعني الفرق ان انا جيت في الركعة الاولى في الركوع وان انا جيت تكبيرة الاحرام فرق مهول فرق رهيب ايه الفرق هنقوله ؟ الحاجة التانية سنن
يعني ايه سنن الرواتب؟ الاتناشر ركعة. الاتناشر ركعة السنن الرواتب. اتناشر ركعة سنن رواتب دول ثوابهم ايه؟ ودول ثمرتهم ايه؟ ودول قيمتهم ايه هكلمك في قيام ليل وانت بتصليش السنة ركعتين في تلات دقايق لكن يبقى في قيام الليل ازاي؟ هكلمك في دعوة الى الله وتضحية. وانت مش قادر بعد العشاء تقول الله اكبر وتجيب ركعتين
باكلمك ازاي ؟ ما احنا الاتنين بنضحك على بعض كده. انا قاعد عايش في الوهم ان انا قدامي بطل وانت قاعد موهوم في نفسك. وعايز تنط نطة تطلع بها على سطح
البرج وانت مش عايز تاخد اول خطوة في السلم. تالت حاجة صلاة الوتر. صلاة الوتر. انا هاكلمك في قيام الليل وانت ما بتوترش. طب وهي صلاة الوتر يعني مهمة بديل مصيبة بقى. دي المصيبة. احتقار الاعمال الصالحة. ان الاخ عايز يبقى بطل. انا عايز اصلي قيام ليل تلات ساعات. فيصلي اول ليلة
تاني ليلة تلات ساعات. تالت ليلة اربع ساعات. خامس ليلة ولا ركعة ويفضل تلات سنين ما يهربش من قيام الليل. ليه؟ داخلها غلط. داخلها وش. ما ينفعش يا ابني اطلع بالراحة. طب افرض نفسي اصلي. يا عم صل خمسين ساعة. انما دي ما تقلش عنها. ده الخط الاحمر بتاع التزامك. يعني الاسبوع اللي جاي ده قبل العمرة
ان شاء الله او الايام اللي جاية ديت انطلق في العبادة وتجهز للعبادة. وشف لياقتك التعبدية على قد ما تقدر. ولكن الخط ده خطوة والالتزام ده خط احمر ما تقلش عنه وتحاسب نفسك عليه. بعد كده ركعتي الضحى. او صلاة الضحى قل صلاة الضحى. صلاة الضحى دي حاجة نورانية جدا. وللاسف معظم الناس ما بيصليش الضحى
ووقت الضحى ده وقت وقت شروق الشمس بقى ووقت والضحى بتبقى من بعد الشروق لحد قبل الضهر. ده كل ده وقت لصلاة الضحى. يعني سبعة الصبح وصلاة ضحى او الوقت
دلوقتي بقى الوقتي سبعة وربع مسلا وتمانية الصبح وتسعة الصبح وعشرة الصبح وحداشر الصبح كل ده صلاة ضهر. بعد كده اذكار الصباح والمساء ده الشياطين مبهدلانا واحنا مش حاسين. والله العزيم. الشياطين مقطعانا واحنا مش حاسين
الشياطين ما انتوش عارفين عاملين ايه في خلق الله واكبر زي ما كان الشيخ امين الانصاري يقول لي زمان اكبر حاجة نجح فيها الشيطان انه نجح انه ضيع ابن ادم من غير ما يحس انه موجود اصلا
الشياطين مبهدلانا مأسية لك قلبك. ومزودة لك فتورك وعاملة لك خنقة واكتئاب. ومزهقاك وفاتناك. وانت ما انتاش حاسس باي حاجة خالص. ليه؟ ربنا قال عدوة. يعني ايه فاتخزوه عدوا؟ اسرائيل. لما غفلنا عن اسرائيل وضيعنا النظام السابق مع اسرائيل. شوية يدخلوا لنا اسمدة مسرطنة
يدخلوا لنا مواد تعمل عقم عند الرجال. شوية يدخلوا لنا بنساء عندهم ايدز في الاماكن بتاعة الساحل الشمالي ديت تضيع شبابنا وتنشر الايدز في مصر لحد تبقى زاهرة خطيرة. شوية يدخلوا لنا في الادوية مواد تمنع الحمل او تعمل تشوهات عند الاجنة. شوية وانت شوية يدخلوك
الهروين اللي بيدخلوا هروين اسرائيل من على الحدود ياخدوا البتاع اللي هو اسمه ايه ده بتاع اللي جاي من ليبيا وجنوب مصر ده الدول الافريقية من الحشيش ولا اسمه ايه ده يقوموا ياخدوه يدوا لنا هروين بقى. هاتوا البتاع ده عشان نضيع به ناس لسه في الاول وخدوا انتم الهيروين اللي هو بيقضي على العملية بقى. اللي هو بيموت بقى اللي هو اللي دخل فيه
دخل في سكة اللي يروح ما يرجعش الا ان ينقذه الله بمعجزة. كل ده ليه؟ لان احنا قاعدين تطبيع مع اسرائيل. سزاجة وتخلف رهيب وهو قاعد يدمر فيك وانت ما انتاش حاسس. اهو ده بالزبط. ربنا قال فاتخذوه عدوا. اوعى يتقال لك انه مش موجود. اوعى يدها لك انه مش قاعد يخطط
عشان يدمرك وانت مش حاسس. جه حاجة في الدين اسمها ازكار الصباح والمساء. بالحصانة ضد الشياطين والسحر والحسد والجن والهوان واستفتاح في اليوم. واحنا مش عارفين قيمتها. خطوة اولى التزام. طب ما هم بيدوني ورقة ازكار قد كدهوت عايزة ساعة عشان اقولها. يا ابني ومين قال لك ان النبي كان بيقول الورقة دي كلها؟ النبي
النبي عليه الصلاة والسلام من سنته التنويع. التنويع. يعني الحاجات دي النبي كان بيراوح بينها عليه الصلاة والسلام. دول النهارده دول بكرة دول بعده. فانت بالزبط كده برضو انت بتختار لك ورد منها انها مش بتقولها كلها. مش بتقولها ولو اللي جمعها كلها يعني مطلوب انه يكتب عشان يبقى الكلام عملي. ان النبي ما كانش بيقول كل دي مرة واحدة
ولكن كان يراوح بين هذه الافكار. فيه منها حاجات النبي لم يكن يدعها ابدا ليلا او نهارا. ومنها حاجات بيراوح عليه الصلاة والسلام. بعد الازكار اه ورد القرآن ورد القرآن ورد القرآن اه هتقول لي بقى جزء ولا جزئين يا ابني انا عايزك تقرا في اليوم ربع
بس اقراه. طب اقول لكم حاجة يا جماعة اللي عنده ورد قرآن يومي سابت يرفع ايده شوفوا الفضيحة شوفوا الفضيحة فضيحة. يعني اما قلت صلاة ضحى سبعة يعرفوا فوائدهم. اما قلت ورد القرآن واحد ونص رفعوا ايدهم. فضيحة
ما فيش اتصال بالقرآن لسة كنت بقرأ في تفسير قول الله النهاردة واتل ما اوحي اليك من كتاب ربك. ما يعني كله. اوعى تسيب ولا اية ها ما شمول كل حاجة. لا مبدل لكلماته. قلت له ما اوحي اليك من كتاب ايه؟ ربك البتاع اللي فيه التربية. كتاب ربك. تخيل لو
ابوك كتب لك نصايح في ورقة قال لك يا ابني نصايح عمر اوعى تتخلى عنها. ربنا من فوق سبع سماوات منزل لك كتاب بيقول لك ده نصايح عمر لا مبدل لكلمته ولن تجد
من دونه ايه؟ ملتحد بعض المفسرين قال لك لن تجد من دونه ملتحد. الملتحد ده ال لحد اللي هو بيدفن فيه الميت من جوة. يعني اهرب مهرب مرعب مهرب يعني مهرب ايه متكلف فيه يعني ملتحد على وزن مفتعلة معرض متكلف. قال لك ده تهديد
تهديد لمن تخلى عن القرآن. ده مش تهديد للكفار. ده تهديد للمسلم اللي بيتخلى عن القرآن. انك لو بدلت مع القرآن لو بدلت مع القرآن لن تجد من دون الله ملتحدا. لن تجد من عقوبة ربنا اي ملجأ. قرآن يا جماعة هو لعب يا اخوانا. القرآن ده لعبة! يا اخوانا
هو الدين لعبة! احنا مصيبتنا ان احنا بنحسب ان الدين لعبة. مصيبتنا ان احنا بنحسب انه بمزاجنا. الاخ يصلي قيام ليل يومين. وبعد كده ايه مش طالبة وبعد كده يصوم اتنين وخميس اسبوع. وبعد كده آآ كبر. وبعد كده يبدأ يشتغل في الدعوة يومين. وبعد كده ايه؟ يعني بيسيب
انت يا ابني بتلعب في هو في حد بيلعب في الحاجات دي يا ابني! يا ابني الحاجات دي مش لعبة! يعني ايه مش لعبة! مش هي نوافل وبمزاجي! يا ابني اللي انت بتعمله ده لعب في الدين
لعب في الدين حكمه من اخطر ما يكون. انت بتلعب يا ابني في دين ربنا لو ده حد عمله في الدنيا عمره ما هيوصل لحاجة في حياته. يومين يروح كلية تجارة. بعد كده يومين يروح هندسة. بعد كده يومين يزاكر كيميا. بعد كده يومين يقول لك انا يا عم اروح العب كورة. عمره ما
حاجة في حياته. فلازم يا اخواني ورد القرآن. فين ورد القرآن؟ اين ورد القرآن؟ نبدأ نتكلم كده طبعا فيها سنة السواك فيها ورد الدعاء. نبدأ نتكلم آآ آآ في الحاجات يعني انا في ازكار بعد الصلاة يعني كنت عايز اسأل لسة عنها ازكار بعد الصلاة. ازكار بعد الصلاة
اية الكرسي متين حرف بالفين حسنة في خمس مرات في اليوم عشر تلاف حسنة تخيل لو واحد بيكسب يومين عشر تلاف جنيه هيبقى مليونير بعد قد ايه ؟ انت بتضيع عشر تلاف حسنة يوميا وانت مش حاسس
تخيل لو دول عشر تلاف جنيه بقى كنت انت عملت ايه ؟ لو دول مش عشر تلاف حسنة ودول عشر تلاف جنيه. اتناشر ركعة رواتب في اليوم. بيت في جنة يعني انت النهاردة خسرت بيت في الجنة انك ما صليتهمش وايه يعني؟ طب لو انت كان قال لك النهاردة انت كنت هتكسب شقة فوق مترو هنا هوت اه او
فيلا في شارع الفلل بس آآ معلش راحت عليك. هتفضل هتفضل ايه ؟ ده انت لو ضاع منك ورقة بخمسين جنيه هتفضل شهر زعلان عليها الموضوع منك شقة بقى على المشاية ولا فيلا هتعمل ايه ؟ طب بيت في الجنة
بيضيع عادي كده! هو ده بقى البرود العاطفي تجاه الالتزام توقف الطموح الايماني. اللي احنا عايزين نقف معه. اول حاجة يا اخواني في الله نتكلم عنها الطلبية الفورية فوق سماع الازان. لان انا عايز النقطة دي بالزات نقف معها. النقطة دي بالزات تتعلق بالصلاة
النقطة دي تتعلق بالصلاة واحنا رايحين الحرم الصلاة بميت الف صلاة والنقطة دي هتصلح لك حاجات كتير جدا في حياتك. التلبية الفورية فور سماع الاذان النبي عليه الصلاة والسلام اخبرنا انه من توضأ في بيته ثم ذهب الى الصلاة صلى في جماعة الفريضة فله اجر حجة. ليه؟ ايه العلاقة
بين الحج وبين الحج انك هنا سمعت الله اكبر الله اكبر فقلت لبيك. ولبيت النداء وهناك في الحج ربنا ناداك فلبيت النداء اللي باجر حجة الصلاة اللي انت حققت فيها معنى الطلبية. يا اخواني في الله لما النبي عليه الصلاة والسلام قال من ادرك تكبيرة الاحرام
او التكبيرة الاولى اربعين ليلة يعني اربعين يوم ها يعني متين صلاة اربعين في خمس فروض في اليوم متين صلاة كتبت له براءتان. براءة من النار وبراءة من النفاق. يعني ايه؟ انت متهم بالنفاق. طب انا جبت متين مستند عملي؟ عملي. مش كلام
مستند عملي ان ربنا اكبر فعلا في حياتي. ان الله اكبر. ازاي ؟ ما هو متين صلاة انت عشان تلبي تكبيرة الاحرام مستحيل مستحيل هتحافز على تكبيرة الاحرام الا لو اول ما سمعت الله اكبر قمت طاير على المسجد. مستحيل لا يمكن الوحيد اللي هيحافظ على تكبيرة الاحرام اللي اول
مع الله اكبر وقف اللي فيه دول. بعض السلف كان اذا رفع المطرقة فسمع الاذان الله اكبر لم ينزلها. خلصت. قضية خطيرة قضية تكبيرة الاحرام دي النبي عليه الصلاة والسلام رعب الصحابة منها. رعبهم لما لقى ناس بتتأخر قال لها بتتأخر مش في تكبيرة الاحرام؟ فقال رسول الله صلى الله عليه وسلم
ولا يزال قوم يتأخرون قاعد يستهين بتكبيرة الاحرام قاعد يستهين واحد يقول لك اربعين يوم تكبيرة احرام يا نهار ابيض! واحد كان بيقول لي مرة ده انا اعرف واحد قاعد اربعين يوم تكبيرة يقول لك كانه عامل لو انا جيت قلت لك ده فيه موظف
قعد اربعين يوم يمضي في الدفتر في ميعاد الامضاء. تخيل! يا ابني انا بيقعد اربعين سنة! انت مجنون! اربعين سنة! اربعين يوم يعني! واشمعنى يا جماعة في الدين اشمعنى الدنيا اهل الدنيا والله العزيم بيعملوا بطولات. اهل الدنيا ابطال. احنا لو ناخد علو همة اهل الدنيا كل واحد راكب عربية وماشي في الشارع
عشان يجيب العربية دي طفح الدم. احنا لو نعمل ده عشان الجنة. لو نبزل المجهود اللي اتبزل في عربية بالعربيات الجديدة اللي ماشية برة وعشان صاحبها يجيبها هتبقى من اهل الفردوس الاعلى. مش هتبزل مجهود انه العربية اللي جابها والفيلا بتاعة الساحل الشمالي والبرج اللي بناه والرصيد بتاع البنك لا لا لا
ابزل مجهوده بس في العربية عشان يجيبها. هتبقى من اهل الفردوس الاعلى. لو عندك علو همة طفل من الاطفال عنده خمس سنين حصدت الصبح والدنيا تلج. تلج عشان يروح المدرسة
وهيقعد تلات سنين حضانة وستة ابتدائي في هزه المعاناة. وتلاتة اعدادي وبعد المدرسة دروس وبعد الدروس واجب مدرسة وواجب مدرسين وامتحانات كل شهر وامتحانات من الترم وترم. واخر سنة. وفي الاجازة الوقتي يقول له رح اتعلم لغة ولا كمبيوتر عشان مستقبلك. وفي الاخر
عشان ياخد شهادة. شهادة يا اخواني في الله الهمة دي مش عندنا في الدين ليه الهمة دي ما هيش عندنا في العلاقة بدين ربنا ليه ؟ الائمة كان بعض يعني احد مشايخي كان بيقول لي انا بنام في اليوم ساعتين. فقلت الاخوان هنا في المنصورة بقى لي ساعتين وقعدوا
يعني يعني الراجل شخصية كبيرة. بس هم من كتر ما هم مش مصدقين ان في بني ادم ينام ساعتين. قعدوا يسخروا من هزا الكلام الكلام ده كان زمان يعني. سنين طويلة ويسخروا من هزا الكلام ويتريقوا على هزا الكلام. فكنت ارجع ايام اصلي الفجر في الجماعة الشرعية. واقوم كنت ساكن على ناحية اه يعني ايه
يعني اصلي الفجر في الجماعة الشرعية وارجع اروح بيتنا فلازم امر من شارع معين كده. ايه كل يوم وانا وانا مروح. فكل يوم الاقي واحد من اشبال المسجد كده اسمه ميدو
طفل صغنن كده اسمه ميدو الاقيه واقف وعينيه منفوخة خالص كده. السلام عليكم يا ميدو وعليكم السلام. تاني يوم ميدو واقف. تالت يوم ميدو واقف خد عاشر يوم ميدو فبقول له في ايه يا ميدو
قال له اصل انا الايام دي عندي امتحانات. باقول له طب عينيك يا حبيبي ما لها خلاص انا مشغول في الامتحانات. ما بنمش في اليوم غير ساعتين. فقلت سبحان الله! ميدو عشان الامتحانات بينام ساعتين
ومش مصدقين ان طالب اخرة عشان الفردوس الاعلى. وصحبة النبي عليه الصلاة والسلام في الجنة. اللي بيتريق ده ما هوش عارف يا جماعة هو مش مقدر. هو غلبان هو مش فاهم يعني ايه جنة؟ هو لو فهم يعني ايه جنة؟ هو لو عرف من هو الله هو مش هيستغرب ان هو ينام ساعتين مش هيستغرب حتى لو مش قادر
برضو مش هيستغرب. قضية علو الائمة. التلبية الفورية النبي عليه الصلاة والسلام بيقول ولا يزال قوم يتأخرون ها حتى يؤخرهم الله النبي عليه الصلاة والسلام بيهدد اللي هيتهاون في تكبيرة الاحرام. هيفضل ييجي الركعة التانية النهاردة والتالتة بكرة والاولى متأخر بقى
بعده والرابعة بعده وجماعة تانية بعده. الرسول بيقول لك ربنا هيأخرك. هيأخرك في ايه؟ في بقى في جهنم والعياز بالله وفيه في اجابة الدعاء ادعي بقى بعد بكرة ها حتى الاجابة نفسها تتأخر. وفيه في المقام والاستعمال مش مش رايد. عارف لما واحد يقول لواحد مش عايزك. مش عايز والعياز بالله. مش رايدك والعياذ بالله
ده كل ده عشان تكبيرة الاحرام! النبي عليه الصلاة والسلام كان اول ما يسمع الادان السيدة عائشة تقول ايه؟ كانه لا يعرفنا يعني من كتر ما شغل بالله مش عارف مين دول ولا نعرفه. من كتر التغيرات اللي حصلت على وشه وعلى هيئته. ها ده انت مش انت بقى ورئيس المثل المحافظ
تعال لي دلوقتي اهو فانت ايه ده يا عم ما لك يا عم انت مش على بعضك ليه؟ ده انت كانك مش فلان اللي انا اعرفه يا عم ده انا بقول لك مش عارف رئيس الجيش ولا رئيس المخابرات ولا المحافظ
هو رئيس الجمهورية بيطلبني وبيقول لي حالا اهو. الملك بيقول الله اكبر الله اكبر مين يلبي النداء؟ فالنبي عليه الصلاة والسلام ده اول ما يسمع النداء. تكبيرة الاحرام ما هيش قضية بسيطة. كان السلف اللي بيروح منه تكبيرة الاحرام بيعزوه. ليه؟ لانه عارف يعني ايه حتى
الله. يعني ايه؟ يبقى تكبيرة الاحرام. طب احافز عليها ازاي؟ بكل بساطة اول ما تسمع الله اكبر خلصت. عندك محمول جديد نزل برنامج الادان وخليه قبلها بخمس دقايق بحيس انك تجهز اكتر. وتطمن اكتر. ما فيش اول ما تسمع الله اكبر طير. يا اخواني القضية خطيرة. من صلى اه اه
اربعين يوما في جماعة يدرك التكبيرة الاولى الا كتبت له براءتان. براءة من النار وبراءة من النفاق. براءة اه في اخطر قضية في حياتك. انت صادق وانت من اهل الجنة. لا نفاق ولا نار. ليه؟ لانك قدمت متين دليل عملي ان الله اكبر
لان على مدى المتين المتين مرة دول يقينا مرة كنت عايز تنام. ولما اتقال الله اكبر قلت الله اكبر من النوم مش شوية الكلام الايه؟ الكلام بكش اللي احنا بنقوله عملي ومرة كنت بتتكلم في التليفون اول ما سمعت الله اكبر السلام عليكم. عملي ومرة كنت عايز تعمل مكالمة مهمة اول ما قلت اول ما قال الله اكبر قفلت التليفون
ومرة كت عايز آآ تعمل مشوار او انت في نص مشوار واول ما سمعت الله اكبر قمت احود على الجامع عملي يبقى انت قدمت متين دليل عملي ان الله اكبر من كل شيء. على مدى المتين مرة انت فعلا مريت بكل الزروف والموانع فانت صادق يا ابني. الف مبروك براءة. من
من النفاق غير السواب اللي احنا مضيعينه خمس فرائض بخمس حجات. لو اتوضينا ورحنا وادركنا تكبيرة الاحرام. لو حققنا معنى التلبية الفورية زي خمس حجات مضايعهم في اليوم عشان ايه ؟ عشان دقايق غير السواب اللي انت مضيعه. تخيل بقى انت اول ما سمعت الله اكبر اصل سبحان الله
والله يا جماعة. يعني هو اللي بياخد بياخد كتير. واللي بيخسر بيخسر كتير. يعني اللي في النص ده ما حدش بيعرف يجيبها في النص. يعني انا بقى لي عشرين سنة ملتزم انا عمري ما
في النص. ما فيش حاجة اسمها نص يا جماعة اللي بياخد بياخد ولا ما بياخدش ولا ما بياخدش. يا مقصر ضاع عليك الليلة يا كسبان خدت الليلة. ازاي؟ انت اول ما
الله اكبر اتوضيت وقمت رايح لو انت بتجدد وضوءك بس او لو انت عايز تحافظ على وضوءك دائما. ها او بتطبق سنة تجديد الوضوء حتى لو متوضئ مع كل صلاة. قمت رايح ها
تصلي ركعتين اه يبقى لحقت السنة القبلية. جميل. وفي نفس الوقت دعيت يقينا طبعا. يبقى لحقت وقت اجابة الدعاء بين الاذانين. وفي نفس الوقت المروحة لما دي الكوبس بتاعها بتفضل تدور شوية. فانت لما تروح على الركعة التانية ولا التالتة انت اتكيت على الكرسي في الركعة التانية. اما الصلاة تخلص انت مش هتكون دريت بحاجة في الصلاة اصلا. مروحة الدنيا
رسالة انما لما انت رحت بدري عشر دقايق عن الصلاة مروحة الدنيا اتقفلت من بدري. لحقت الصف الاول كمان. وبعد الصف الاول كمان لحقت ايه لحقت الخشوع في الصلاة. يعني انت خدت كل حاجة. يعني انت خدت كل حاجة لما حافظت على تكبيرة الاحرام
العشاء الحمد لله وكفى والصلاة وسلاما على عباده الذين اصطفى. آآ اما بعد آآ بعد صلاة العشاء ان شاء الله يتوزع آآ جدول خطوة اولى التزام. مش كده؟ ان شاء الله بعد صلاة العشاء هيتوزع بقى
آآ طبعا نصوره الاول قبل ما نايه قبل ما نبدأ نعلم فيه عشان يفضل معنا نسخة دايما نصور منها. آآ النقطة اللي انا عايز اعلق عليها يعني باقي النقاط هو مكتوب في ضهر الجدول
يعني فايدة سريعة في قيمة كل وقت من هزه الاوقات. او ورد من هزه الاوراد. النقطة اللي انا عايز اعلى عليها وهي اكتر نقطة غائبة فيه اللي هي ورد القرآن. ورد القرآن
يا اخي اقرأ ربع في اليوم بس بخشوع. اقرأ صفحة بعد كل صلاة. اقرأ جزء اللي انت عايزه. بس سبت ورد. انا في رأيي ابدأ بربع. ربع واحد في اليوم
يعني هو مكتوب في الورقة ربع بعد كل صلاة ها ده ده بقى اللي عنده ورد اصلا وعايز يزود. انما ابدأ بربع واحد في اليوم. بس سبت له ميعاد ويبقى وقت مقدس ولا يمكن يضيع منك
يا اخواني في الله النبي عليه الصلاة والسلام في حديس حسنه ابن حجر. الامام ابن حجر رحمه الله حديث جه للنبي عليه الصلاة والسلام وفد من وفود العرب. وفد اسلم. الوفد ده كان
عند النبي عليه الصلاة والسلام مهم جدا. الوفد ده فيما اذكر كان من ثقيف. الوفد ده عند النبي عليه الصلاة والسلام مهم جدا. فالنبي عليه الصلاة والسلام ثبت لهم اوعي تسابت لدرس ايماني لهم بعد صلاة العشاء يوميا. يعني الوفد جاي له خيمة مسلا لو احنا مسلا هنا في مسجد الخير مسلا له خيمة
مسلا ايه قدام كده عند الكوبري مسلا في مكان من الاماكن كده. النبي عليه الصلاة والسلام يخلص الصلاة في المسجد النبوي يصلي العشاء ويقوم طالع عليهم. يروح في المكان بتاعهم
كل ليلة يديهم درس. النبي عليه الصلاة والسلام لم يكن يجلس في هزا الدرس. رغم ان النبي كان بيجلس في دروسه. الدرس ده ما كانش بيرضى يجلس. كان بيقف. الله! ليه
والدرس ده النبي عليه الصلاة والسلام سبت له موضوع اساسي. ايه هو؟ تعزيب النبي والصحابة في مكة. ايام مكة بقى اللي كانت من سنين قبل الفتح بقى الاكبر ايام مكة. قال لها طب ليه؟ يبقى الناس دي النبي عليه الصلاة والسلام مهتم بتربيتها على معاني هم الدين. وعلى معاني التضحية للدين. والنبي
بخطورة الموضوع فبيكلمهم في التعزيب. قصة الاسلام كانت ازاي ؟ عشان انتم تكملوا المهمة. وفي نفس الوقت وهو واقف عشان يحسسهم بخطورة القضية عليه الصلاة والسلام جميل جميل ويوميا يعني ده سلسلة. اعتبر ان ده سلسلة دروس ما هو درس واحد. في يوم من الايام النبي عليه الصلاة والسلام تأخر عنهم. ابطأ علينا رسول
رسول الله صلى الله عليه وسلم زات ليلة. ليلة اتأخرت انا ممكن اتأخر عنك انما النبي ما ينفعش. ده نبي من عند الله عليه الصلاة والسلام. يبقى ما دام اتأخر ما فيش
حاجة اسمها صن والله زوجتي عطلتني اه والله اصل انا الانبياء مش كده. الانبياء ما عندهمش حاجة اسمها خلف ولا عليهم الصلاة والسلام. فيقينا لو الراجل ده ولا يمكن يتأخر عن ميعاده واتأخر يبقى يقينا حصل حاجة فيه طوارئ. فيه طوارئ. يقول لك ده انا كنت في مستشفى الطوارئ وحصل حادسة ورحنا المستشفى فيه طوارئ
فلما جه النبي عليه الصلاة والسلام لهم فبيقول لهم انا اتأخرت ليه ؟ فبيقول لهم ايه عليه الصلاة والسلام؟ قال لهم اني اسمع بقى عشان تعرف يعني ايه ورد قرآن
عشان تعرف يعني ايه هو الاسم الاساسي كاتبين ورد بس الاسم السني حزب. كلمة ورد اسم صوفي اساسا. ولكن الاسم السني حزب. ها؟ وكلمة حزب في اللغة هي نفس معنى ورد. ورد يعني رايح النبع عشان ارده واخد مية نهال منها. وحزب يعني رايح النبع اخد الماية وانا منها. ولكن
كلمة حزب زادت على معنى ورد ان فيها معنى الالزام. فزادت على الورد معنى الالزام. فبقى اللفظ بتاع السنة اقوى واكثر تعبيرا النبي عليه الصلاة والسلام بيقول لهم ايه؟ بيقول لهم اني اسمع اني طرأ علي طرأ طرأ يعني ايه
طارق يعني اللي اخرني عنكم حاجة تبع الطوارئ. يعني حاجة تستاهل ان هي تروح لها مستشفى الطوارئ. لو حاجة دنيوية ايه يا رسول الله الطوارئ اللي حصلت لك فجأة اني طرأ علي عليه الصلاة والسلام حزبي من القرآن
يعني ايه ؟ يعني النبي عليه الصلاة والسلام في اليوم ده اتشغل في الدعوة طول النهار فلم يتمكن من قراءة حزبه. بعض العلماء قال لك النبي عليه الصلاة والسلام كان بيحاسب القرآن
في اسبوع. البعض يعني يعني وان كان يعني لا يعني يعني عمري ما وجدت سند صحيح يثبت هذا الامر يعني اسبات كامل ولكن كثير العلماء قالوا كده قالوا ويحزب فيه اسبوع فالنبي عليه الصلاة والسلام بيقول لهم انا ما لحقتش النهاردة بسبب اشغال الدعوة ان اقرأ حزبي ايام وفود رايحة ووفود جاية اني
قرأ علي ده طوارئ. لو حزبك بتاع القرآن ده راح منك انت هتضيع. زي بالزبط الحالة اللي بينقلوها للطوارئ يا تتلحق يا النبي عليه الصلاة والسلام بيقول لك ان ورد القرآن بتاعك ده طوارئ. يعني دينك هيضيع لو انت سبت ورد القرآن بتاعك. بس هي كده
دينك هيضع اني طرأ علي حزبي من القرآن فكرهت. كرهت النبي بيقول لك ده حاجة مكروهة فكرهت ان اخرج اليكم قبل ان اتمه مش هخرج للدعوة دي دعوة الى الله يا رسول الله. ده انا ورايا رسول الله نشر الهداية وورايا موقع مواقع ورايا جماعات خيرية. ورايا اعمال دعوية
وورايا مشاريع وورايا ده غير بقى الاشغال الدنيوية كمان. يا رسول الله ده احنا ورانا وشغالين ما فيش الكلام ده. اني طرأ علي من القرآن. حزب القرآن بتاعك لو ضاع انت ضعت. انت ضعت زي مريض الطوارئ اللي ما تلحقش بعربية اسعاف توديه المستشفى فورا. ضاع
هو كده اني طرق حالتك يا من تترك ورد القرآن كحالة واحد عمل حادسة مروعة على الطريق السريع وما فيش اسعاف راحت رضيت تجيبه. الاسعاف بقى دي بتاعك هو القرآن. اسعاف الرباني هو القرآن. اني طرأ علي حديس خطير جدا. اني طرأ علي حزبي من القرآن
فكرهت ان اخرج اليكم قبل ان اتمه يعني عشان كده في اخر اية في سورة المزمل ربنا سبحانه وتعالى بيقول ايه؟ ها آآ آآ ان ربك يعلم انك تقوم ربك بقى اللي بيربيك. الرب من من التربية
يعني ده قيام الليل ده تربية لك ده نعم التربية ان ربك يعلم انك تقوم زي ما الدكتور خالد رفاعي كان بيقول كده لما ربنا اختار عمل واحد الصحابة يتربوا عليه بس في اول مكة كان
بالليل يعني القرآن يعني قيام الليل يعني القرآن. قال لك لان قيام الليل قرآن انك تقوم وادنى من ثلثي الليل ونصف. وثلثا وطائفة من الذين معك. والله يقدر الليل والنهار علم ان لم تحصوه فتاب عليكم فاقرأوا ما تيسر من القرآن
لازم تقرا قرآن كل ليلة لازم اقرا قرآن كلنا لازم تقرا قرآن طيب يا رب ما احنا عندنا ظروف عالمة ام سيكون منكم مرضى؟ لا قادر يشتغل في دنيا ولا دين
واخرون يضربون في الارض يبتغون من فضل الله. مشغول في الدنيا جدا واخرون يقاتلون في سبيل الله. يا نهار ابيض! مش وراهم شغل دعوة ولا يقاتلون في سبيل الله. مشغول في الدين
طب نعمل ايه يا رب؟ ما خلاص اهو يا ربنا انت تعلم زروفنا فاقرأوا ما تيسر منها. ما فيش حجة برضو. يعني اقرأها وتنزل القرآن. طب يا رب احنا المعزورين. انت اللي عندك
مرض مخليك لا عارف تشتغل دنيا ولا دين اه وانت اللي عندك مشكلة في الدنيا مخليك بتسعى ما عندكش وقت بسبب الدنيا اه وانت اللي بتقاتل في سبيل الله وكنت ماسك سيوف طول النهار ومقتول
اقرأوا ما تيسروا به. مش هتحصوه بس اقرأوا برضو ما تيسروا به. ما فيش حاجة اسمها انك سيبه. اللي هيسيب القرآن مش القرآن حبل الله. يعني ايه حبل الله؟ ها مش يقول لك الحبل السري بتاع الجنين حبل الرحمات اللي بيدي له كل المواد الغزائية. اللي بيقوم مقام حوالي تمن اعضاء
من جسم الجنين لو اتقطع مات. ده حبل الرحمات اللي نازل لك من السما. عايز تقطعه عن نفسك انت حر. بس ما تجيش تلوم الا نفسك. ان الله يلوم على العجز يا اخواني
قال النبي صلى الله عليه وسلم ان الله يلوم على العجز العاجز عن مراد ربنا ده بيلام يوم القيامة يلا ما عملتش ليه؟ ما حاولتش ليه؟ طيب انت مش قادر تقرا جزء اقرا حزب مش قادر حزب اقرا ربعين. مش قادر ربعين اقرا ربع مش قادر اقرا صفحة
من وانت دلوقتي اوقر صفحة ما بقاش هاجر ما تبقاش هاجر. الهاجر هو اللي ما يبراش خالص اقرا صفحة بس بقلب وبخشوع. انما لازم يكون عندك هزه المعاني ورد القرآن. التلبية الفورية فور سماع الازان دي هتحيي لك الصلاة
تماما بازن الله السنن الرواتب الاتناشر ركعة مكتوبين بترتيبهم بخمس خانات لكل سنة خانة. الطلبية الفورية فور سماع الازان مكتوب خمس يعني انا بقى مش هنتحاسب على صلاة الجماعة. خمس خانات. لا لا لا عازمك على تتحاسب بينك وبين ربنا على الخمس تكبيرات احرام. بعد كده انا ممكن
سنة ولا اقول لك خشوع ولا اقول لك على على على انت لو ادركتهم خلاص انت ادركت كل الباقي. بعد كده في ركن على صلاة الوتر ركن على صلاة الضحى
صلاة الضحى ركعتين اربعة ستة تمانية اللي انت عايزه تضاف له مطلق. وفيه ركنين ركن ازكار صباح وركن ازكار مساء. وفيه خمس اركان على ازكار بعد الصلاة. يعني لكل صلاة
ركن على الزكر بتاعها بعدها. وفي ركن الصيام يوم اتنين والصيام يوم خميس. لو قادر تصوم يوم واحد صم بس يبقى في حياتك العمل. يعني على حسب وفي ركن لسنة السواك وفي ركن الورد الدعاء. يعني كلهم على بعض خمستاشر ركن آآ واحد وعشرين ركن اربعة وعشرين ركن. كلهم على بعض
اربعة وعشرين ركن احنا كاتبين ازا حصلت على عشر علامات غلط فانك تحتاج وقفة مع النفس فصيلتك مع الله في خطر. ليه في خطر؟ انت كاتب اربعة وعشرين ركن وعايزني
لما ضيع عشرة يبقى انا في خطر لان حبيبي انا باقول لك الاعمال بتاعة الدقايق دي اقل اعمال في الدين هي مهمة وخطيرة دي شعرة معاوية اللي بينك وبين الالتزام. دي الخط الاحمر الالتزام. دي البنية الاساسية. تعداد الالتزام اللي هتعلق عليها بعد كده كل حاجة. دي لو انت مش قادر تعملها اقف مع نفسك
وجاهد فيها لحد ما تقدر تعملها. مش من اول مرة طبعا. الاعمال دي احنا بنستهين بها بس مش سهلة. الحاجات دي هتاخد لك شهر اتنين تلاتة قاعد تكافح فيها. دي مسيرة عمر
لازم تفضل معك على طول بازن الله سبحانه وتعالى. ان شاء الله يا اخواني بعد صلاة العشاء يعني آآ آآ هيتوزع ورق خطوة اولى التزام بازن الله وآآ آآ هنصلي ركعتين بعد صلاة العشاء
لكن يعني كل واحد يخلص السنة او حتى ممكن يخليهم هم السنة. ويمسك مصحفه المصحف بتاعي فين ويمسك المصحف بتاعه ها ويقف كلنا. يعني انا بازن الله سبحانه وتعالى انت كلنا ماسك مصحفك كده اهو واقف تصلي بالحق والمعاش. واقف تصلي ركعة بالحق وركعة بالمعارج. طب ايه قيمة
وحاول تخشع. الموضوع مش مسابقة جري. مش مين اللي ايه القيمة؟ القيمة انك تتعود على القيام الفردي. وانت وسط المجموعة. ما نقعدش كل مرة نصلي ورا امام خلاص يبقى انت لوحدك ولو ما فيش واحد صوته حلو يبقى انت مش هتصلي. الكلام ده ما ينفعش. لازم تتعود على لوحدك. واجمل فرصة تتعود على الصلاة لوحدك واحنا مع بعض بنشجع بعض
الله سبحانه وتعالى الخميس الجاي يوم تربوي تالت والاخير ان شاء الله بازن الله استعدادا للعمرة لان العمرة هتبقى السبت بالليل بقى. الخميس الجاي اليوم التربوي التالت والاخير بازن الله. آآ آآ
وهيبقى فيها يعني مزيد من المعاني التربوية التأهيلية للعمرة. اللي بيحضر الايام التربوية دي في العمرة يا جماعة. اه يعني ان شاء الله بازن الله ابشر بخير عمرة مرت عليه منذ ان يتوب. حتى لو ما فيش هناك اي حاجة اتعملت له. لانه فعلا سخن. بازن الله سبحانه وتعالى ربنا لا يضيع اجر العاملين ابدا. صيام التلات ايام
تلتاشر اربعتاشر وخمستاشر ابتداء من غد. جمعة سبت حد. صيام التلات تيام البيت انتم مش عندكم في بيت الكرمة بكرة هتغدوني ولا لأ خلاص تحطها بقى وتبقى ضيعتوا علينا الغداء الله يغفر لكم. صيام التلات ايام البيض آآ تلتاشر اربعتاشر خمستاشر ابتداء من غد الجمعة السبت الحد. وبعضهم هيبقى الاتنين ان شاء الله. للي بيحافز على الصف الاتنين
سبحانك اللهم وبحمدك اشهد ان لا اله الا انت استغفرك واتوب اليك